Raúl Bobadilla

Raúl Marcelo Bobadilla (sündinud 18. juuni 1987 Buenos Aireses) on Paraguay jalgpallur, kes mängib Argentina kõrgliiga klubis Argentinos Juniors ründajana.

 Klubikarjäär 
Bobadilla alustas klubikarjääri Argentina klubis River Plate. Kuna ta ei saanud mänguaega, viibis ta laenul Šveitsi tugevuselt teise liiga klubis Concordia. 2007–2008 hooajal suundus ta Šveitsi kõrgliiga klubisse Grasshopper Club Zürich. Ta lõi hooajal kokku 18 väravat ja oli sellega liiga teine väravakütt.

2009. aasta juunis sõlmis ta lepingu Saksamaa klubiga Mönchengladbachi Borussia. Debüüdi klubis tegi ta 9. augustil 2009 mängus Bochumiga. Esimese värava Bundesligas lõi ta 28. augustil 2:0 võidumängus Mainziga. 2011. aastal oli ta laenul Kreeka klubis Aris, kus ta lõi seitsme mänguga kaks väravat.

2012. aastal naasis ta Šveitsi ja liitus klubiga Young Boys. 2013. aasta jaanuaris liitus ta Šveitsi Baseli klubiga."FCB engagiert Stürmer Raúl Bobadilla" (saksa). FC Basel. 3. jaanuar 2013. Vaadatud 09.07.2015 Ta tuli klubiga hooajal 2012–2013 Šveitsi meistriks ja Šveitsi karikavõistlustel teisele kohale. Euroopa liiga hooajal 2012–2013 jõudis Basel poolfinaali, kus kaotati hilisemale meistrile Chelseale.

2013. aasta augustis sõlmis ta kolmeaastase lepingu Saksamaa Augsburgi klubiga.

 Koondisekarjäär 
Debüüdi Paraguay rahvuskoondises tegi ta 26. märtsil sõprusmängus Costa Ricaga."Bobadilla, orgulloso de ponerse la Albirroja" (hispaania). auf abc.com.py. 27. märts 2015. Vaadatud 09.07.2015

Ta mängis Paraguay koondises 2015. aasta Copa Américal.

 Viited 

 Välislingid 
 Statistika weltfussball.de lehel

Kategooria:Paraguay jalgpallurid
Kategooria:Mönchengladbachi Borussia mängijad
Kategooria:FC Baseli jalgpallurid
Kategooria:FC Augsburgi mängijad
Kategooria:Bundesliga mängijad
Kategooria:Sündinud 1984